Document ID: 32001R1527

Komission asetus (EY) N:o 1527/2001,
annettu 26 päivänä heinäkuuta 2001,
perustamissopimuksen liitteeseen I kuulumattomina tavaroina vietyjä tuotteita koskevista erityistoimenpiteistä sekä poikkeuksista asetukseen (EY) N:o 800/1999 ja asetukseen (EY) N:o 1520/2000 annetun asetuksen (EY) N:o 825/2001 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2580/2000(2), ja erityisesti sen 8 artiklan 3 kohdan ensimmäisen alakohdan,
sekä katsoo seuraavaa:
(1) On hyödyllistä, että perustamissopimuksen liitteeseen I kuulumattomina tavaroina vietyjä tuotteita koskevista erityistoimenpiteistä sekä poikkeuksista asetukseen (EY) N:o 800/1999 ja asetukseen (EY) N:o 1520/2000 27 päivänä huhtikuuta 2001 annetussa komission asetuksessa (EY) N:o 825/2001(3) säädetyistä erityistoimenpiteistä saadaan vientituen ennakkovahvistuksessa käytettyjen yleisten sääntöjen mukaiset.
(2) Tässä asetuksessa säädetyt toimenpiteet ovat perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 825/2001 1 artiklan 2 kohtaan kappale seuraavasti: "Poiketen asetuksen (EY) N:o 1520/2000 9 artiklan 2 kohdan toisesta alakohdasta, tukien ennakkovahvistusjärjestelmää sovellettaessa, ennakkovahvistushakemuksen jättöpäivänä voimassa olevia määriä sovelletaan tukitodistuksen pidennettynä voimassaoloaikana vietyihin tavaroihin".
2 artikla
Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.
Sitä sovelletaan kaikkiin pidennettyihin todistuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä heinäkuuta 2001.

Labels: 3
17
6